《凤皇山歌》
元代·贝琼

大城周回三百雉，紫微阁对吴山起。天目西来为凤皇，苍然不山钱唐水。

玉辇金舆北去赊，行人折尽上阳花。杜鹃夜叫葛洪井，燕子春归苏小家。

燕归不识更新主，王气凄凉作风雨。城南杨柳郁金黄，一束纤腰为谁舞。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。